Təşəkkür edirəm, cənab Sədr. Adı çəkilən qanun layihəsi Milli Məclisin müzakirəsinə Azərbaycan Respublikasının Prezidenti cənab İlham Əliyevin məktubu ilə daxil olub. Təbii ehtiyatlar, energetika və ekologiya komitəsinin 2017-ci il 21 aprel tarixində keçirilən iclasında müzakirə olunub və Milli Məclisin müzakirəsinə tövsiyə edilib. Fürsətdən istifadə edib bizim komitənin iclasında iştirak edən deputatların hamısına öz minnətdarlığımı bildirmək istəyirəm. Məqsədimiz məsələnin mürəkkəbliyini nəzərə alaraq deputatlarımızı həm sazişlə, həm də qanun layihəsi ilə tanış etmək idi.